Pácsony Község Önkormányzata 
Képviselő-testületének 
6/2016 (V.31.) önkormányzati rendelete
az egészségügyi alapellátás körzeteiről


Pácsony Község Önkormányzata Képviselő-testülete az Alaptörvény 32. cikk (2) bekezdésében, Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 4. pontjában foglalt feladatkörében eljárva, az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, az alábbiakat rendeli el:
1. §
(1) Önálló orvosi tevékenység területi ellátási kötelezettséggel végezhető e rendeletben meghatározott háziorvosi, házi    gyermekorvosi (vegyes praxis) és fogorvosi körzetben.

(2) Pácsony Község Önkormányzata Képviselő-testülete egy háziorvosi és házi gyermekorvosi körzetet hoz létre, melyhez tartozik Pácsony község teljes közigazgatási területe. A körzet székhelye: Oszkó, Rákoczi u. 48/A.

2.§

(1) Fogorvosi körzethez tartozik – felnőtt és gyermek  – Pácsony község teljes közigazgatási területe. A fogorvosi körzet feladat-ellátási szerződéssel Vasvár székhellyel kerül ellátásra.

(2) A fogorvosi ügyelet ellátásának székhelye: Szombathely, Wesselényi u. 2. szám alatt történik.


3.§

Pácsony Község Önkormányzata Képviselő-testülete egy védőnői és iskola-egészségügyi ellátási körzetet hoz létre, melyhez Pácsony község teljes közigazgatási területe tartozik. Székhelye: Oszkó, Rákoczi u.58.

4. §

Az alapellátáshoz kapcsolódó háziorvosi, házi gyermekorvosi ügyelet Vasvár, Árpád tér 3. székhellyel kerül ellátásra. 


5. §


 E   rendelet a kihirdetését követő napon lép hatályba.

Pácsony, 2016. április 27.





      Nagy István                  Kardos Andrea
     polgármester                      jegyző




Záradék:
A rendelet kihirdetése 2016. május 31. napján megtörtént.




                                                                                    Kardos Andrea
                                                                                                     jegyző        



